I likhet med nandrolon ser Primobolan i rottestudier ut til å være en sterk androgenreseptoragonist i muskelvev til tross for lav androgenitet. I en annen rottestudie fant man at Primobolan økte erytrocyttene mer effektivt enn nandrolon samt økte hemoglobin signifikant. Granulocyttene, lymfocyttene og trombocyttene ble imidlertid ikke påvirket av de anabole steroidene. I tillegg til å øke hemoglobin effektivt er Primobolan også et av steroidene som i likhet med nandrolon, Anavar og Equipoise har vist seg å styrke ledd og bindevev. Det gir økt kollagensyntese og kan da brukes mot osteoporose, samt at det vil redusere skaderisikoen for brukere av anabole steroider. Nitrogenretensjon og kalsiumretensjon økes.